În seara asta, la Cotroceni, președintele Klaus Werner Iohannis a vorbit pentru cât a tăcut până acum. Un discurs tare, articulat, rostit liber.

A speculat foarte eficient pasul înapoi făcut de partide în fața Străzii, reamintidu-le că se află într-o criză mai gravă decât una guvernamentală, parlamentară și chiar politică – criza de încredere. Că oamenii nu mai cred în politicieni.

Iohannis a trimis partidele parlamentare pe tușă, ca să-și mai coafeze imaginea, anunțând, de fapt, țării, că e condusă de acum de președinte cu guvernul Său, numit Cioloș.

Deși a pronunțat „Așa să-mi ajute Dumnezeu”, premierul Cioloș nu a jurat cu mâna pe Biblie și nu și-a făcut cruce.

La fel, ministrul Finanțelor, doamna Anca Dragu și ministrul Fondurilor Europene, doamna Aura Răducu, au jurat pe Constituție și nu s-au închinat.

Ce ziceți, stimați cititori și comentatori de pe republica.ro, o fi de bine, o fi de rău?